(4) કેદીને ફાંસીની રાહ જોવડાવીને આખો દિવસ પસાર કરવો એ કેટલો માનસિક કુઠરાઘાત છે એ કલ્પી શકાય એમ છે. મૃત્યુની રાહ જોવી આસાન તો નથી જ! અને કેદીને મૃત્યુદંડ મળ્યો છે, એને માનસિક ત્રાસની પીડા આપવાનો કોઇ હક નથી. આ કારણથી પણ સૂર્યોદય પૂર્વે ફાંસી આપવામાં આવે છે. ફાંસીના નિયત સમય કરતાં એને બે કલાક વહેલો ઉઠાડવામાં આવે છે. જેથી દિનચર્યા પતાવીને તે તૈયાર થઇ જાય. એમને ધર્માનુસાર જે-તે ધર્મગ્રંથ પણ વાંચવા આપવામાં આવે છે, એમની પસંદગીનું ભોજન પણ કરાવવામાં આવે છે.